CELEX: 32017R1495
Language: hu
Date: 2017-08-23 00:00:00
Title: A Bizottság (EU) 2017/1495 rendelete (2017. augusztus 23.) a 2073/2005/EK rendeletnek a levágott brojlercsirkékben előforduló Campylobacter tekintetében történő módosításáról (EGT-vonatkozású szöveg. )

24.8.2017   
            
            
               HU
            
            
               Az Európai Unió Hivatalos Lapja
            
            
               L 218/1
            
         A BIZOTTSÁG (EU) 2017/1495 RENDELETE
   (2017. augusztus 23.)
   a 2073/2005/EK rendeletnek a levágott brojlercsirkékben előforduló Campylobacter tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszer-higiéniáról szóló, 2004. április 29-i 852/2004/EK európai parlamenti és tanácsi rendeletre (1) és különösen annak 4. cikke (4) bekezdésére,
   mivel:
   
               (1)
            
            
               A 2073/2005/EK rendelet (2) mikrobiológiai kritériumokat állít fel egyes mikroorganizmusokra, és megállapítja azokat a végrehajtási szabályokat, amelyeket az élelmiszer-ipari vállalkozóknak a 852/2004/EK rendelet 4. cikkében hivatkozott általános és konkrét higiéniai intézkedések végrehajtásakor követniük kell.
            
         
               (2)
            
            
               A 2073/2005/EK rendelet többek között technológiai higiéniai kritériumokat állapít meg; ezen kritériumok olyan indikatív szennyezettségi értékeket határoznak meg, amelyek felett helyesbítő intézkedések szükségesek ahhoz, hogy a technológiai higiénia megfeleljen az élelmiszerjogi előírásoknak.
            
         
               (3)
            
            
               Az Európai Élelmiszerbiztonsági Hatóság (EFSA) és az Európai Betegségmegelőzési és Járványvédelmi Központ (ECDC) által a zoonózisok, a zoonózis-kórokozók és az élelmiszerből származó betegségkitörések európai unióbeli, 2015. évi tendenciáiról és forrásairól kiadott európai uniós összefoglaló jelentés (3) megállapítja, hogy az emberi campylobacteriosis – megközelítőleg évi 230 000 bejelentett esettel – a leggyakrabban jelentett, étel okozta humán megbetegedés az Unióban.
            
         
               (4)
            
            
               2010-ben az EFSA közzétette a Campylobacter brojlerállományokban és levágott brojlercsirkékben való jelenlétére vonatkozó alapfelmérés elemzéséről szóló jelentést (4). Az alapfelmérést a vágóhidak szintjén végezték 2008-ban, hogy összehasonlítható adatokat kapjanak a brojlercsirkék fertőzöttségének előfordulási gyakoriságáról és szintjéről az Unióban. Az EFSA azt a következtetést vonta le, hogy a levágott brojlercsirkék átlagosan 75,8 %-a volt fertőzött, de az egyes tagállamok, illetve vágóhidak között jelentős eltérés volt tapasztalható.
            
         
               (5)
            
            
               Az ESFA a brojlercsirkehúshoz kapcsolódó emberi campylobacteriosisról szóló, 2010-ben közzétett tudományos szakvéleményében (5) megállapította, hogy a humán campylobacteriosis-megbetegedések 20–30 %-a valószínűleg a brojlercsirkehús kezelésére, előkészítésére és fogyasztására vezethető vissza, míg 50–80 %-uknak a csirkeállomány egészében keresendő az oka.
            
         
               (6)
            
            
               Az EFSA 2011-ben közzétett, a Campylobacter visszaszorításának a baromfihús-termelési lánc egészén megvalósítandó lehetőségeiről szóló tudományos szakvéleménye (6) számos kontrollintézkedési opciót felsorol a gazdaságok és a vágóhidak szintjén, többek között technológiai higiéniai kritérium bevezetését a Campylobacter vonatkozásában, és megbecsüli az emberi megbetegedések számára kifejtett lehetséges hatásukat. Az ESFA becslése szerint a levágott állati testekre számított 1 000 cfu/g határérték betartásával a brojlercsirkehús-fogyasztásból eredő közegészségügyi kockázat több, mint 50 %-kal csökkenthető lenne; a szakvélemény kiemeli továbbá, hogy a nyaki és a mellkasi bőrből vett minták fertőzöttségi szintje jelentős eltérést mutat.
            
         
               (7)
            
            
               Az EFSA 2012-ben is közzétett egy tudományos szakvéleményt (7) a baromfihús vizsgálata révén felmérhető közegészségügyi kockázatokról, amelyben megállapítja, hogy a Campylobacter jelentős veszélyt jelent a közegészségre, és a Campylobacter visszaszorítása érdekében a vágott baromfitestek jelenlegi vizsgálati módszerének kiigazítására tesz ajánlást. Az EFSA konkrétan a Campylobacterre vonatkozó technológiai higiéniai kritérium bevezetését ajánlja vágott brojlercsirkékben esetében.
            
         
               (8)
            
            
               Az EFSA 2010. és 2011. évi szakvéleménye alapján a Bizottság költség-haszon elemzést (8) végeztetett a Campylobacter brojlercsirkehúsban való jelenlétének visszaszorítása érdekében az élelmiszerlánc különböző szakaszaiban bevezetendő bizonyos kontrollintézkedésekre vonatkozóan. A költség-haszon elemzés legfőbb következtetése az volt, hogy a vágott brojlercsirkék esetében a Campylobacterre vonatkozóan bevezetendő technológiai higiéniai kritérium révén lehetne leginkább egyensúlyt teremteni a csirkehúsfogyasztásból eredő emberi campylobacteriosis visszaszorítása és a kritérium alkalmazásának gazdasági következményei között.
            
         
               (9)
            
            
               A vágott brojlercsirkékben előforduló Campylobacterre vonatkozóan bevezetendő technológiai higiéniai kritérium a vágott baromfitestek vágási folyamat alatti szennyeződésének mérséklésére irányul. A teljes élelmiszerláncra kiterjedő megközelítés biztosítása érdekében, amit a Campylobacter visszaszorításának lehetőségeiről szóló tudományos EFSA-szakvélemény ajánlásként megfogalmazott, a gazdaságok szintjén is meg kell fontolni kontrollintézkedések bevezetését.
            
         
               (10)
            
            
               A Campylobacter visszaszorítása továbbra is nagy kihívás, mivel a vertikális átvitel nem tűnik komoly kockázati tényezőnek, és a brojlercsirkék Campylobacter-mentessé tétele egyedül a biológiai biztonsági intézkedések hatékonyságán múlik. Ezért egy többlépéses, a technológiai higiéniai kritériumok fokozatos szigorításán alapuló megközelítésre van szükség. Azon tagállamok számára, amelyek már elérték a megfelelő védelmi szintet, a 2073/2005/EK rendelet 5. cikkének (5) bekezdése kellő rugalmasságot biztosít e szint szigorúbb technológiai higiéniai kritériumok alkalmazása révén történő fenntartásához, mivel lehetővé teszi alternatív kritérium alkalmazását, amennyiben az a 2073/2005/EK rendeletben előírt referenciakritériummal legalább egyenértékű garanciákat nyújt.
            
         
               (11)
            
            
               Az élelmiszer-vállalkozók adminisztratív terheinek csökkentése érdekében a Campylobacterre vonatkozó kritérium esetében a mintavételi tervnek a vágott baromfitestekben előforduló Salmonella vizsgálatára vonatkozó technológiai higiéniai kritériumokra megállapítottal azonos vizsgálati megközelítésen kell alapulnia. Ezért a nyaki bőrből vett azon minták, amelyeken a vágott baromfitestekben előforduló Salmonella esetében előírt technológiai higiéniai kritériumoknak való megfelelőséget vizsgálják, a Campylobacter-vizsgálatokhoz is használhatók.
            
         
               (12)
            
            
               A Campylobacter élelmiszerben és takarmányban való számszerű kimutatására az EN ISO 10272-2 nemzetközi szabvány szolgál horizontális módszerként. Ezért a vágott baromfitestekben található Campylobacterre vonatkozó kritériumnak való megfelelőség ellenőrzésére ezt a módszert kell referencia-módszerként előírni.
            
         
               (13)
            
            
               Annak érdekében, hogy az élelmiszer-vállalkozóknak kellő idejük legyen arra, hogy jelenlegi gyakorlatukat az új követelményekhez igazítsák, a Campylobacter-vizsgálatokat végző laboratóriumoknak pedig arra, hogy bevezethessék az e rendeletben előírt új vizsgálati módszereket, helyénvaló e rendelet alkalmazásának időpontját későbbre halasztani.
            
         
               (14)
            
            
               A 2073/2005/EK rendeletet ezért ennek megfelelően módosítani kell.
            
         
               (15)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   A 2073/2005/EK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2018. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. augusztus 23-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 139., 2004.4.30., 1. o.
   
   
      (2)  A Bizottság 2073/2005/EK rendelete (2005. november 15.) az élelmiszerek mikrobiológiai kritériumairól (HL L 338., 2005.12.22., 1. o.).
   
      (3)  EFSA Journal 2016;14(12):4634.
   
      (4)  EFSA Journal 2010;8(03):1503.
   
      (5)  EFSA Journal 2010:8(1): 1437.
   
      (6)  EFSA Journal 2011;9(4): 2105.
   
      (7)  EFSA Journal 2012;10(6):2741.
   
      (8)  https://ec.europa.eu/food/sites/food/files/safety/docs/biosafety_food-borne-disease_campy_cost-bene-analy.pdf
   
      MELLÉKLET
      A 2073/2005/EK rendelet I. melléklete a következőképpen módosul:
      
                  1.
               
               
                  A 2. fejezetben a 2.1. szakasz a következőképpen módosul:
                  
                              a)
                           
                           
                              a táblázat a következőképpen módosul:
                              
                                          i.
                                       
                                       
                                          a szöveg a következő, 2.1.9. ponttal egészül ki:
                                          
                                                      Élelmiszer-kategória
                                                   
                                                   
                                                      Mikroorganizmusok
                                                   
                                                   
                                                      Mintavételi terv
                                                   
                                                   
                                                      Határértékek
                                                   
                                                   
                                                      Referencia-módszer
                                                   
                                                   
                                                      Az a fázis, ahol a kritériumot alkalmazni kell
                                                   
                                                   
                                                      Intézkedés nem megfelelő eredmény esetén
                                                   
                                                
                                                      n
                                                   
                                                   
                                                      c
                                                   
                                                   
                                                      m
                                                   
                                                   
                                                      M
                                                   
                                                
                                                      
                                                                  „2.1.9.
                                                               
                                                               
                                                                  Vágott brojlercsirkék
                                                               
                                                            
                                                   
                                                      
                                                         Campylobacter spp.
                                                   
                                                   
                                                      50 (5)
                                                   
                                                   
                                                      c = 20
                                                      2020.1.1.-jétől c = 15;
                                                      2025.1.1.-jétől c = 10;
                                                   
                                                   
                                                      1 000  cfu/g
                                                   
                                                   
                                                      EN ISO 10272-2
                                                   
                                                   
                                                      Vágott test hűtés után
                                                   
                                                   
                                                      Vágóhídi higiénia javítása, valamint a technológiai szabályozók, az állatok származási helyének és a származási gazdaságokban alkalmazott biológiai védőintézkedések felülvizsgálata”
                                                   
                                                
                                    
                                          ii.
                                       
                                       
                                          a 2. lábjegyzet helyébe a következő szöveg lép:
                                          
                                                      „(2)
                                                   
                                                   
                                                      A 2.1.3–2.1.5 és a 2.1.9. pontok esetében m = M.”
                                                   
                                                
                                    
                        
                              b)
                           
                           
                              „A vizsgálati eredmények értékelése” cím alatt a szöveg a következővel egészül ki:
                              „Campylobacter spp. vágott brojlerbaromfiban:
                              
                                          —
                                       
                                       
                                          megfelelő, ha n érték közül legfeljebb c > m,
                                       
                                    
                                          —
                                       
                                       
                                          nem megfelelő, ha n értékek közül több mint c > m.”
                                       
                                    
                        
            
                  2.
               
               
                  A 3. fejezetben a 3.2. szakasz helyébe a következő szöveg lép:
                  „3.2.   Bakteriológiai mintavétel vágóhidakon és darált húst, előkészített húst, mechanikusan lefejtett húst vagy friss húst előállító létesítményekben
                  
                  
                     Mintavételi szabályok vágott szarvasmarhára, sertésre, juhra, kecskére és lóra vonatkozóan
                  
                  A roncsolásos és roncsolásmentes mintavételi módszereket, a mintavételi helyek kiválasztását és a minták tárolására és szállítására vonatkozó szabályokat az ISO 17604 szabvány határozza meg.
                  Az egyes mintavételi menetekben öt-öt vágott testből történik szúrópróbaszerű mintavétel. A mintavételi helyeket az egyes üzemekben használt vágási technológia figyelembevételével választják ki.
                  Az Enterobacteriaceae és az aerob mikrobakolóniák számának meghatározását célzó vizsgálatokhoz történő mintavételnél valamennyi vágott állati testből négy-négy helyen vesznek mintát. A roncsolásos módszernél négy, összesen 20 cm2 kiterjedésű szövetmintát vesznek. Ha erre a célra a roncsolásmentes módszert használják, akkor a mintavételi területnek mintavételi helyenként legalább 100 cm2-t kell lefednie (kiskérődzők vágott testei esetében 50 cm2-t).
                  
                     Salmonella-vizsgálatokhoz történő mintavétel esetén dörzsszivacsos mintavételi módszert kell használni. Mintavétel céljából a szennyeződésnek leginkább kitett területeket kell kiválasztani. A mintavétel összterületének legalább 400 cm2-t kell lefednie.
                  Ha a mintákat a vágott állati testen lévő különböző mintavételi helyekről veszik, akkor ezeket vizsgálat előtt egyesíteni kell.
                  
                     Mintavételi szabályok vágott baromfitestek és friss baromfihús esetében
                  
                  A vágóhidak Salmonella- és Campylobacter-vizsgálat céljára nyaki bőrrel rendelkező teljes vágott baromfitesteken vesznek mintát. A daraboló- és feldolgozóüzemeknek – kivéve azokat, amelyek egy adott vágóhídhoz tartoznak, és csak onnan érkező hús darabolását és feldolgozását végzik – szintén mintát kell venniük Salmonella vizsgálatára. Ilyenkor elsősorban – ha van ilyen – nyaki bőrrel rendelkező teljes vágott baromfitesteken vesznek mintát, biztosítva ugyanakkor, hogy a vizsgálat kiterjedjen a bőrrel rendelkező és/vagy bőr nélküli vagy kevés bőrrel rendelkező baromfirészekre, továbbá hogy a mintába való kiválasztás kockázatalapú legyen.
                  A vágóhidak mintavételi terveiben szerepelnie kell az ismeretlen szalmonellastátuszú állományokból származó vágott baromfitesteknek, valamint az olyan állományokból származó vágott baromfitesteknek, amelyek ismerten pozitívak a Salmonella Enteritidis vagy a Salmonella Typhimurium tekintetében.
                  Ha a 2. fejezet 2.1.5. és 2.1.9. sorában a vágóhidakon vágott baromfitestek Salmonella- és Campylobacter-fertőzöttsége tekintetében meghatározott technológiai higiéniai kritériumok vonatkozásában a Salmonella- és Campylobacter-vizsgálatot ugyanazon laboratóriumban végzik, minden egyes mintavételi menetnél legalább 15 vágott baromfitestből kell szúrópróbaszerű mintát venni a nyaki bőrből, hűtés után. Vizsgálat előtt ugyanabból az állományból legalább három vágott baromfitestből vett nyakibőr-mintát kell egyesíteni egy 26 g-os mintává. A nyakibőr-minták ennélfogva 5 × 26 g-os végleges nyakibőr-mintát alkotnak (egy minta párhuzamos Salmonella- és Campylobacter- vizsgálatához 26 g-ra van szükség). A mintákat a mintavétel után meg kell őrizni, és legalább 1 °C-os, de legfeljebb 8 °C-os hőmérséklet biztosítása mellett laboratóriumba kell szállítani, ügyelve arra, hogy a mintavétel és a Campylobacter-vizsgálat között 48 óránál kevesebb idő teljen el, így biztosítva a minták épségét. Azok a minták, amelyek elérték a 0 °C -os hőmérsékletet, nem használhatók fel a Campylobacterre megállapított kritériumnak való megfelelőség ellenőrzésére. Az 5 × 26 g-os minták használandók a 2. fejezet 2.1.5. és 2.1.9. sorában meghatározott technológiai higiéniai kritériumok és az 1. fejezet 1.28. sorában meghatározott élelmiszer-biztonsági kritérium teljesülésének ellenőrzéséhez. A törzsszuszpenzió elkészítéséhez a laboratóriumban a 26 g-os vizsgált mennyiséget át kell vinni 9 térfogatnyi (234 ml) pufferolt peptonvízbe (BPW). A pufferolt peptonvizet a hozzáadás előtt szobahőmérsékletre kell melegíteni. A keveréket Stomacher vagy Pulsifier homogenizálóban körülbelül egy perces kezelésnek kell alávetni. Kerülni kell a habzást, a levegőnek a Stomacher zacskóból való lehetőleg maradéktalan eltávolításával. A törzsszuszpenzióból 10 ml-t (kb. 1 g) át kell vinni egy üres steril kémcsőbe és a 10 ml-ből 1 ml használandó a Campylobacter szelektív lemezen történő számlálásához. A törzsszuszpenzió fennmaradó részét (250 ml – kb. 25 g) a Salmonella kimutatására kell felhasználni.
                  Ha a 2. fejezet 2.1.5. és 2.1.9. sorában a vágóhidakon vágott baromfitestek Salmonella- és Campylobacter-fertőzöttsége tekintetében meghatározott technológiai higiéniai kritériumok vizsgálatát és a Salmonella- és Campylobacter-vizsgálatot két különböző laboratóriumban végzik, minden egyes mintavételi menetnél legalább 20 vágott baromfitestből kell szúrópróbaszerű mintát venni a nyaki bőrből, hűtés után. Vizsgálat előtt ugyanabból az állományból legalább négy vágott baromfitestből vett nyakibőr-mintát kell egyesíteni egy 35 g-os mintává. A nyakibőr-minták így 5 × 35 g-os végleges nyakibőr-mintát alkotnak, amelyeket (a Salmonella vizsgálatára szolgáló) 5 × 25 g-os és (a Campylobacter vizsgálatára szolgáló) 5 × 10 g-os végleges mintákra kell felosztani. A mintákat a mintavétel után meg kell őrizni, és legalább 1 °C-os, de legfeljebb 8 °C-os hőmérséklet biztosítása mellett laboratóriumba kell szállítani, ügyelve arra, hogy a mintavétel és a Campylobacter-vizsgálat között 48 óránál kevesebb idő teljen el, így biztosítva a minták épségét. Azok a próbák, amelyek elérték a 0 °C-os hőmérsékletet, nem használhatók fel a Campylobacterre megállapított kritériumnak való megfelelőség ellenőrzésére. Az 5 × 25 g-os minták használandók a 2. fejezet 2.1.5. sorában meghatározott technológiai higiéniai kritériumok és az 1. fejezet 1.28. sorában meghatározott élelmiszer-biztonsági kritérium teljesülésének ellenőrzéséhez. Az 5 × 10 g-os minták használandók a 2. fejezet 2.1.9. sorában meghatározott technológiai higiéniai kritérium teljesülésének ellenőrzéséhez.
                  A nem vágott baromfitestből származó friss baromfihús tekintetében végzett Salmonella-vizsgálat esetében öt darab, legalább 25 g-os mintát kell venni ugyanabból a tételből. A bőrrel rendelkező baromfirészekből vett mintának bőrt és vékony felszíni izomszelvényt kell tartalmaznia, ha a bőrmennyiség nem elegendő ahhoz, hogy mintavételi egységként szolgáljon. A bőr nélküli vagy csak kevés bőrrel rendelkező baromfirészekből vett mintának – annak érdekében, hogy megfelelő mintavételi egységként szolgáljon – az esetleges bőrdarabok mellett vékony felszíni izomszelvényt vagy -szelvényeket kell tartalmaznia. A húsdarabot úgy kell kinyerni, hogy a lehető legtöbbet tartalmazzon a hús felületéből.
                  
                     Mintavételi útmutatások
                  
                  A vágott állati testekre vonatkozó mintavételről részletesebb iránymutatások (különösen a mintavételi helyeket illetően) szerepelhetnek a 852/2004/EK rendelet 7. cikkében említett, a helyes gyakorlatra vonatkozó útmutatókban.
                  
                     Mintavételi gyakoriság vágott állati testek, darált hús, előkészített hús, mechanikusan leválasztott hús és friss baromfihús esetében
                  
                  A darált húst, előkészített húst, mechanikai úton leválasztott húst és friss baromfihúst előállító vágóhidat vagy a létesítményt üzemeltető élelmiszer-ipari vállalkozóknak legalább hetente egyszer mintavételt kell végezniük mikrobiológiai elemzéshez. A mintavétel napját minden héten változtatni kell, hogy a vizsgálat a hét minden napjára kiterjedjen.
                  A darált húsban és az előkészített húsokban az E. coli és az aerob mikrobakolóniák számának meghatározására, valamint az állati testekben található Enterobacteriaceae és aerob mikrobakolóniák számának meghatározására vett minták esetében a vizsgálati gyakoriságot két hétre lehet csökkenteni, amennyiben hat egymást követő héten keresztül megfelelő eredmények születnek.
                  A darált hús, az előkészített hús, a vágott állati testek és a friss baromfihús Salmonella-vizsgálatra történő mintavételezése esetében a vizsgálati gyakoriságot két hétre lehet csökkenteni, amennyiben harminc egymást követő héten keresztül megfelelő eredmények születnek. A Salmonella vizsgálatára történő mintavétel gyakorisága akkor is csökkenthető, ha létezik egy nemzeti vagy regionális szintű, a Salmonella visszaszorítására irányuló program, és ez a program olyan vizsgálatokat foglal magában, melyek kiváltják az e bekezdésben tárgyalt mintavételt. A mintavételi gyakoriság tovább csökkenthető, ha a Salmonella visszaszorítására irányuló nemzeti vagy regionális program igazolja, hogy a Salmonella-prevalencia a vágóhíd által vásárolt állatok körében alacsony.
                  A vágott baromfitestek Campylobacter-vizsgálatra történő mintavételezése esetében a vizsgálati gyakoriságot két hétre lehet csökkenteni, amennyiben 52 egymást követő héten megfelelő eredmények születnek. A Campylobacter-mintavétel gyakorisága az illetékes hatóság általi engedélyezést követően csökkenthető, ha létezik egy hatósági vagy hatóságilag elismert nemzeti vagy regionális szintű, a Campylobacter visszaszorítására irányuló program, és ez a program olyan mintavételt és vizsgálatokat foglal magában, melyek egyenértékűek a 2. fejezet 2.1.9. sorában meghatározott technológiai higiéniai kritérium teljesülésének ellenőrzéséhez szükséges mintavétellel és vizsgálatokkal. Ha az ellenőrzési program az állományok tekintetében alacsony Campylobacter-fertőzöttségi szintet határoz meg, és ennek az alacsony Campylobacter-fertőzöttségi szintnek a vágóhíd által vásárolt brojlercsirkék származási gazdaságai 52 héten keresztül megfeleltek, a mintavételi gyakoriság tovább csökkenthető. Amennyiben az ellenőrzési program az év egy bizonyos szakaszában kielégítő eredményeket mutat fel, a Campylobacter-vizsgálat gyakorisága erre vonatkozó hatósági engedély birtokában az évszakonkénti változásokhoz is igazítható.
                  A darált húst, előkészített húst és friss baromfihúst csekély mennyiségben előállító kis vágóhidak és létesítmények ugyanakkor felmentést kaphatnak a mintavételi gyakoriságra vonatkozó említett követelmények alól, amennyiben arra – kockázatértékelés alapján – az illetékes hatóság engedélyt ad.”